Nafarroako Parlamentuko Mahaiak, 2020ko ekainaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Javier García Jiménez jaunak aurkeztutako galdera, Nafarroako garraio-sektoreko elkarteekin bidesariak adosteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko ekainaren 1ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Javier García Jiménezek, Legebiltzarreko Erregelamenduan ezarritakoaren babesean, honako galdera hau aurkezten du, Lurralde Kohesiorako kontseilariak Osoko Bilkuran ahoz erantzun dezan:

Zure Gobernuak garraio-elkarteekin adostu al ditu Nafarroako zenbait errepidetan ibilgailu astunentzat bidesaria jartze aldera Lurralde Kohesiorako departamentuak iragarritako neurriak?

Iruñean, 2020ko maiatzaren 28an

Foru parlamentaria: Javier García Jiménez